Title: Príloha č
Author: schwingerova
Last saved by: .
Company: MP SR

Príloha č. 4
k nariadeniu vlády č. .../2003 Z. z.

REFERENČNÉ LABORATÓRIÁ EURÓPSKYCH  SPOLOČENSTIEV  PRE   PRÍSLUŠNÚ CHOROBU

Referenčné laboratóriá Európskych spoločenstiev pre príslušnú chorobu majú nasledujúce kompetencie a úlohy:

a) konzultáciami s komisiou koordinovať diagnostické metódy choroby v členských štátoch, a to predovšetkým formou:

1.	špecifikácie, udržiavania a doručovania kmeňov vírusu príslušnej choroby pre sérologické testy a prípravu antiséra;

2.	doručovania referenčných sér a iných referenčných reagencií národným referenčným laboratóriám za účelom štandardizácie testov a reagencií používaných v každom členskom štáte;

3.	zriadenia a udržiavania zbierky kmeňov a izolátov vírusu príslušnej nákazy;

4.	pravidelného organizovania porovnávacích testov diagnostických metód Spoločenstva;

5.	zhromažďovania a porovnávania údajov a informácií týkajúcich sa používaných diagnostických metód a výsledkov testov vykonaných v Európskych spoločenstvách;

6.	charakteristiky izolátov vírusu choroby dokonalejšími metódami, za účelom lepšieho pochopenia epizootológie choroby;

7.	celosvetového sledovania vývoja situácie, týkajúce sa dohľadu, epizootológie a prevencie choroby;

8.	poskytovaním znaleckého vyjadrenia na vírus choroby a na iné vírusy za účelom umožnenia rýchlej diferenciálnej diagnózy;

9.	získavania dokonalejších znalostí o príprave a používaní imunologických veterinárnych prípravkov, používaných pre eradikáciu a tlmenie choroby;

b) aktívne poskytovať pomoc pri identifikácii ohnísk choroby v členských štátoch formou štúdia izolátov vírusu zaslaných pre potvrdenie diagnózy, typizáciu a epizootologické štúdie;

c) umožňovať školenie alebo doškoľovanie expertov v laboratórnej diagnostike za účelom zladenia diagnostických metód v Európskych spoločenstvách.